Šiušelė

Šiušelė (Erigeron) – astrinių (Asteraceae) šeimos augalų gentis. Genties pavadinimas iš graikų k. eri – anksti, geroni – senas; vaisiai su žilais skristukais atsiranda gana anksti, baigiantis pavasariui. Tai žoliniai augalai su vidutinio dydžio graižais, kurie sutelkti į kekės arba šluotelės pavidalo žiedyną. Žiedai balti, rožiniai, violetiniai.

Pasaulyje auga apie 200 rūšių, Lietuvoje dvi:
 Karčioji šiušelė (Erigeron acris). Pav.
 Vienmetė šiušelė (Erigeron annuus)

Kategorija:Astriniai